11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 167 της 21/28 Απρ. 1993 (ΦΕΚ Α΄ 64) Ασφαλιστικές κατηγορίες στο Ταμείο Επικουρικής Ασφάλισης Εκπαιδευτικών Ιδιωτικής Γενικής Εκπαίδευσης (Τ.Ε.Α.Ε.Ι.Γ.Ε.) ΄Εχοντας υπόψη: 1.Τις διατάξεις των άρθρ. 22 παρ. 3, 32 παρ. 3, 33, 34 παρ. 1 του Νόμ. 2084/1992 (Α΄ 165). 2.Την αναλογιστική μελέτη που συντάχθηκε τον Νοέμβριο 1992. 3.Τις διατάξεις του Νόμ. 1558/1985 (Α΄ 137). 4.Τις διατάξεις του άρθρ. 27 του Νόμ. 2081/1992 (Α 154). 5.Τη γνώμη του Δ.Σ. του Ταμείου, που έχει διατυπωθεί στην αριθ. 38/17.12.92 συνεδρίασή του. 6.Το γεγονός ότι από τις διατάξεις του παρόντος δεν προκαλείται επιβάρυνση του κρατικού προϋπολογισμού ή του προϋπολογισμού του Ταμείου Επικουρικής Ασφάλισης Εκπαιδευτικών ιδιωτικής Γενικής Εκπαίδευσης. 7.Την γνωμοδότηση 173/1993 του Συμβουλίου της Επικρατείας, μετά από πρόταση των Υπουργών Εθνικής Οικονομίας, Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: ΄Αρθρ.1.-1.Οι ασφαλιστικές κατηγορίες για τον υπολογισμό και την καταβολή των μηνιαίων εισφορών, στο Ταμείο Επικουρικής Ασφάλισης Εκπαιδευτικών Ιδιωτικής Γενικής Εκπαίδευσης (Τ.Ε.Α.Ε.Ι.Γ.Ε.) των προσώπων, που ασφαλίζονται από 1.1.1993 και μετά, όπως έχουν καθορισθεί με τα Π.Δ. 127/1993 (Α 54) και 124/1993 (Α 54), για το Ταμείο Επαγγελματιών και Βιοτεχνών Ελλάδος (ΤΕΒΕ) και το Ταμείο Συντάξεως Μηχανικών Εργοληπτων Δημοσίων ΄Εργων (ΤΣΜΕΔΕ), αντίστοιχα, είναι οι εξής:  1η ασφαλιστική κατηγορία 105.000 δρχμ.  2η « «            130.000 «  3η « «            155.000 «  4η « «            180.000 «  5η « «            205.000 «  6η « «            230.000 «  7η « «            255.000 «  8η « «            280.000 « 9η « «            305.000 « 10η « «            330.000 « 11η « «            355.000 « 12η « «            380.000 « 13η « «            405.000 « 14η « «            430.000 « 2.Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά, βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης από 1.1.1993. ΄Αρθρ.2.-Η καταβολή των μηνιαίων εισφορών των ασφαλισμένων του προηγούμενου άρθρου γίνεται επί της 1ης ασφαλιστικής κατηγορίας. Με δήλωσή του ο ασφαλισμένοςπρος τον οικείο φορέα κατά την έναρξη της ασφαλίσεως δύναται να επιλέξη άλλη, εκτός της 1ης ασφαλιστική κατηγορία για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. ΄Αρθρ.3.-Η ισχύς του δ/τος αυτού, αρχίζει από 1.1.1993. 